புதுடெல்லி,ஜன.3:பினாயக் சென்னிற்கு சட்டீஷ்கர் நீதிமன்றம் விதித்துள்ள தண்டனை நீதிபீடத்தின் துஷ்பிரயோகம் எனவும், தொந்தரவை தரும் நடவடிக்கை எனவும் நோபல் பரிசுப் பெற்ற டாக்டர்.அமர்த்தியா சென் கருத்து தெரிவித்துள்ளார். கடிதங்கள் பரிமாறிக் கொண்டதாக கூறி சென்னின் மீது தேசத்துரோக குற்றம் சுமத்தப்பட்டுள்ளது. பினாயக் சென் எவரையும் கொல்லவில்லை, கலவரம் நடத்தவில்லை. அரசியல் போராட்டங்களின் ஒரு பகுதியான வன்முறைகளுக்கு எதிராகத்தான் பினாயக் சென் எழுதியுள்ளார். இத்தகைய வன்முறைகள் தேவையில்லை என அவர் வாதிட்டார்.